Tanya O'Connor blog: 'Dit kan nie wees nie, dit is onmóóntlik!'
JY LEES NOU Tanya O'Connor blog: 'Dit kan nie wees nie, dit is onmóóntlik!'
"Ek hou myself terug wanneer ek nie in magic glo nie..." Magic. Dit klink soveel beter as toorkrag, of sal ek dit liewer die mistieke noem? Waar 'n rokie trek brand beslis 'n vuurtjie, en hoe het die mitologie ontstaan? Êrens moes iemand tog "iets" gesien het.
Die eerste slukkie wyn kry lêplek op my tong en ek begin lees...
My naam is Lucrezia Borgia! Ek is seker jy het al van my gehoor, ek was en is nog steeds berug. Maar glo my dit is alles onwaar, versinsels van dié wat my nie verstaan het nie. Die belangrikste is, ek het al my skatte saamgebring. Ek het my vriende, my vertrouelinge in die woud losgelaat en hulle wil jou baie graag ontmoet.
Maak toe jou mond, die vlieë gaan daar invlieg. Ek weet meer as wat jy dink en ek gaan jou vertel hoe jy net soos ek só lank kan leef."
Hoe vertel 'n mens wanneer die onbekende, die misterie, dit wat jy nie voor 'n antwoord het nie met jou gebeur? Ek kyk oor my brilglase na Lucrezia se boek...